《述怀谢陈去非见访》
宋代·陈公辅

愧无直节报朝廷，富贵端能一羽轻。若比公孙终作相，宁堪汲羽止为卿。

吾曹学古当然事，俗眼看人只自惊。赖有同年曲江客，每回相过语平生。

作者简介：（1077—1142）宋台州临海人，字国佐。徽宗政和三年上舍及第。调平江府教授。钦宗靖康初，擢右司谏，言蔡京、朱勔罪，斥监合州税。高宗时，官至礼部侍郎。居官论事剀切，疾恶如仇。晚居乡里，著书自娱。有文集、奏议。